Fant granatlignende gjenstand under søppelrydding
– Mor til ett av barna fikk i en skråning med ulendt terreng da hun så noe som lignet metall, sier en av fedrene i guttefotballaget, Thomas Uttakleiv, til VG. De hadde funnet en del andre metallgjenstander – gamle spraybokser og lignende – så hun tok tak i den før hun oppdaget hva det var. – Det ser mest ut som en torpedo, med styrefinner. Vi tror den kanskje er sluppet fra et fly, sier Uttakleiv. Dugnadsgjengen fra Nittedal idrettslag tok kontakt med politiet, som sperret av området og tilkalte bombegruppen. Politiet mener det dreier seg om en granat. – Det er noe som ligner på en granat, som ser gammel ut, og kanskje har ligget der siden krigens dager, sier operasjonsleder Tore Solberg i Oslo politidistrikt til VG. Han sier at det ikke er uvanlig at folk melder inn funn om ting fra krigens dager. – Nå tar bombegruppen og deres fagfolk saken videre, sier operasjonslederen.Lørdag er 45.000 personer påmeldt til den årlige Strandryddedagen, der frivillige plukker plast langs strender, vassdrag, innsjøer og øyer. – For vår del er dette første gangen vi holder hovedarrangementet utenfor Oslofjorden, der vi har hatt sol hvert år. Her i Haugesund er det vakkert, men overskyet og en del vind, sier Lise Keilty Gulbransen i Hold Norge Rent til VG. Send oss dine strand-ryddebilder!Hun forteller at det kan være lurt å ta med verktøy som håv, rake og spade. – Spade er lurt fordi store ting ofte er nedgravd. De som rydder ved ferskvann trenger ofte mer utstyr fordi søppelet der ofte ligger nedgravd. Totalt er det 103.000 som har meldt seg til aksjonen, men arrangøren påpeker at de ivrigste har holdt på siden begynnelsen av april.Kystlotteriet er en av de 1.000 organisasjonene som deltar i ryddeaksjonen. De jobber for å gjøre det morsomt å rydde. De tilbyr lodd for hver søppelsekk som leveres inn av strandrydderne, der man kan vinne opplevelsespremier lokalt og nasjonalt. Et annet initiativ er «singel i fjæra», der enslige kan treffes mens de plukker plast. – Det er et veldig vellykket initiativ. Vi skal holde flere slike arrangementer fremover, i Østfold, Vestfold, Telemark, på Lista og i Sogn og Fjordane, forteller «ryddegeneral» Sten Helberg i Kystlotteriet til VG. Under dagens dugnad rydder han på Hvaler sammen med rundt 150 frivillige. – Det er litt overskyet her i dag, altså perfekt ryddevær. Det er alltid perfekt ryddevær, sier han. Videre oppfordrer ryddegeneralen til å rydde andre dager også, ikke bare på Strandryddedagen.Klima- og miljøminister Ola Elvestuen (V), som åpnet hovedaksjonen i Haugesund. I talen sin la han vekt på at plast i havet er et internasjonalt problem, og at innsatsen som gjøres av rydderne er et viktig bidrag. – Så må jeg jo takke alle som har stilt opp, og Hold Norge Rent og andre organisasjoner som har mobilisert så mange, sier Elvestuen til VG. Han sier at plastproblematikken er en felles utfordring, men at offentlige myndigheter skal ta hovedansvaret, særlig gjennom å redusere forbruk og tilby gode avfallssystemer. – Vi jobber med å begrense bruken av plast, både med kommuner, organisasjoner og bedrifter. Dessuten jobber vi for å innta en lederrolle internasjonalt. Også han mener at det er viktig at engasjementet holdes oppe året rundt. – Det er en stor jobb, men det folk bidrar med har en betydning og det hjelper. Statsminister Erna Solberg deltar i rydding ved Fløksand-stranden i Meland. En siste oppfordring fra Hold Norge Rent, er å kose seg med ryddingen. – Dette er en meningsfull og sosial aktivitet. Ta med noe godt og kos dere i pausene, sier Gulbransen.
Under ryddedugnad langs Lysakerelva fant et idrettslag fra Nittedal det som trolig er en granat fra krigen.